Z A P I S N I K

Sa treće (4) sjednice Općinskog vijeća Općine Brestovac, održane 12. studenoga 2021. godine u općinskoj vijećnici Općine Brestovac s početkom u 19,00 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Igor Smoljanović (SDP), Tomislav Čočić (HDZ), Anita Franjić (HDZ), Ivan Kovačević (HDZ), Zdenko Petrović (HDZ), Jozo Ilić (HDZ), Darko Markanjević (HDZ), Jurica Nikić-Čakar (NV) i Igor Čančar (NV).

**Nenazočni:** Josip Pavić (HDZ) i Tomislav Babić (NV), opravdali svoj izostanak

**Ostali nazočni**: Zdravko Mandić, općinski načelnik

Zdravko Tadić, predstavnik medija (novinar).

**Zapisničarka**: Marija Barunović, privremeni pročelnik u JUO Općine Brestovac

Predsjednik Općinskog vijeća Tomo Vrhovac, pozdravlja sve vijećnike, općinskog načelnika i predstavnika medija a zatim predlaže dnevni red kako je navedeno u pozivu za 4.sjednicu Općinskog vijeća Općine Brestovac

**d n e v n i r e d :**

* Usvajanje zapisnika s prethodne sjednice Općinskog vijeća

1. Prijedlog Odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2021. godinu
2. Prijedlog Odluke o izboru najpovoljnijeg ponuditelja po javnom natječaju za prodaju nekretnina u vlasništvu Općine Brestovac
3. Različito

Ovako predloženi dnevni red jednoglasno je usvojen (11 za) te se prešlo na rad po utvrđenim točkama dnevnog reda.

* **Usvajanje zapisnika sa prethodne sjednice Općinskog vijeća**

Nakon kraćeg razmatranja zapisnika sa prethodne sjednice Općinskog vijeća koja je održana 10. rujna 2021. godine, donesena je odluka: Zapisnik sa treće sjednice Općinskog vijeća Općine Brestovac održane 10. rujna 2021. godine jednoglasno je s (11 za) usvojen.

**TOČKA 1. Prijedlog Odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2021. godinu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Prijedlog Odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2021. godinu.

Općinski načelnik ukratko notira način raspodjele proračunskih sredstava političkim strankama prema broju njihovih članova i nezavisnih vijećnika u mjesečnim iznosima i to za razdoblje do 14. travnja 2021. godine i razdoblje od 11. lipnja 2021. godine do 31. prosinca 2021godine.

Budući da zainteresiranih za raspravu pod ovom točkom dnevnog reda nije bilo, ista je dana na glasovanje te je s devet (9 za) i dva (2) suzdržana usvojena Odluka o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2021. godinu u predloženom pismenom obliku.

**TOČKA 2. Prijedlog Odluke o izboru najpovoljnijeg ponuditelja po javnom natječaju za prodaju nekretnina u vlasništvu Općine Brestovac**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog odluke o izboru najpovoljnijeg ponuditelja po javnom natječaju za prodaju nekretnina u vlasništvu Općine Brestovac.

Općinski načelnik Zdravko Mandić kronološki iznosi da je Općinsko vijeće na 3. sjednici održanoj 10.rujna 2021. godine donijelo Odluku o pristupanju prodaji nekretnina u vlasništvu Općine, te je temeljem iste objavljen i proveden javni natječaj za prodaju, a postupak javnog natječaja i otvaranje primljenih ponuda provelo Povjerenstvo za provođenje javnog natječaja. Zapisnik sa javnog otvaranja pisanih ponuda od 18. listopada 2021. godine Povjerenstva za provođenje javnog natječaja za prodaju nekretnina u vlasništvu Općine Brestovac prilaže se uz prijedlog Odluke. Od 15 nekretnina izloženih na prodaju, za njih 9 su prispjele ponude, a sveukupna ponuđena cijena iznosi 141.372,83 kune. Slijedom navedenog daje se Općinskom vijeću na razmatranje i usvajanje Odluke o izboru najpovoljnijeg ponuditelja (tj. najviša ponuđena cijena) po javnom natječaju za prodaju nekretnina u vlasništvu Općine Brestovac.

Također se predlaže da se za nekretnine koje nisu prodane ponovi natječaj slijedeće godine bez mijenjanja početnih cijena.

Kako se nitko nije prijavio za raspravu, glasovanjem tj. jednoglasno (11 za) je donesena Odluka o izboru najpovoljnijeg ponuditelja po javnom natječaju za prodaju nekretnina u vlasništvu Općine Brestovac u predloženom pismenom obliku.

**TOČKA 3 Različito**

Pod ovom točkom dnevnog reda vijećnik Igor Čančar (NV) je iznio da je nakon svečane sjednice povodom Dana Općine 24. rujna 2021. godine verbalno uvrijeđen od vijećnika Darka Markanjevića (HDZ), ali da to i nije sve jer ima toga što još što Darku Markanjeviću stavlja na teret kao nepravilnosti glede prijava elementarne nepogode i drugih izjava na javnim mjestima što sigurno nije primjereno za osobu koja je u Nadzornom odboru Tekije i vijećnika općine.

Kako je rasprava izvan dnevnog reda i predstavlja osobni „verbalni duel tko je komu što rekao“, predsjednik Općinskog vijeća Tomo Vrhovac je naredio da se prekine diskusija te da ova dva vijećnika Markanjević- Čančar riješe svoje nesporazume izvan vijećnice, jer ista nije tema o kojoj treba raspravljati na Općinskom vijeću već u političkoj stanci kojoj pripadaju ili kako već tko funkcionira.

Vijećnik Igor Čančar je zatim postavio još dva pitanja i to: Da li se planira ići u Vukovar s obzirom da je 30. godina od žrtve pada Vukovara i da li je Općina upoznata da krovište na novoizgrađenom vatrogasnom domu prokišnjava ..?.

Općinski načelnik je odgovorio da je upoznat s problemom vatrogasnog doma i načinom kako će se isti sanirati, a što se tiče odlaska u Vukovar, Marija Barunović je zadužena za organizaciju jer sve ove 23 godine od kad je Hrvatski Sabor donio odluku da se 18. studeni obilježava kao „Dan žrtve Vukovara“ a od lani i neradni dan, odlazi se organizirano odati počast Vukovaru, te će se i ove godine postupiti isto tako.

Ovim je dnevni red iscrpljen, te je sjednica zaključena u 19, 26 sati.

Zapisnik vodila: PREDSJEDNIK

Marija Barunović OPĆINSKOG VIJEĆA

Tomo Vrhovac